ming030890/wiki-yue-high-quality huggingface dataset:
Kristian Kostov

Kristian Kostov（粵拼：hak1 lei5 si1；保加利亞文：Кристиан Константинов Костов；2000年3月15號—），係俄羅斯出世嘅保加利亞歌手。佢從6歲開始入音樂行業，喺2014年參加過俄羅斯音樂選秀節目《俄羅斯兒童之聲》打入總決賽，就咁喺俄羅斯開始出名。2015年，佢又參加咗保加利亞版《X音素》攞到亞軍，喺保加利亞都出咗名，之後同保加利亞維珍尼亞唱片簽約。2017年，佢以17歲嘅歲數被選代表保加利亞參加歐洲歌唱大賽，係呢屆賽事中最年輕嘅參賽者。佢憑住《Beautiful Mess》攞到615分，排嗰屆賽事嘅亞軍，都破咗保加利亞（英文：Bulgaria in the Eurovision Song Contest）喺呢項賽事嘅最好成績。

簡歷
佢喺2000年3月15號俄羅斯莫斯科出世。佢有俄羅斯同保加利亞嘅雙重公民權，佢自己嘅身份係「俄羅斯同保加利亞之間」，佢家族背景多元化。佢阿爸康斯坦丁（Константин / Constantine）係保加利亞人，阿媽紮吾列（Заура / Zaura）係哈薩克人，紮吾列喺1985年開始喺哈薩克斯坦去莫斯科留學，畢業後識咗康斯坦丁，兩人喺莫斯科組咗頭家。佢嘅家庭成員入面半數信基督教，另一半就係穆斯林。佢從細接觸唔同嘅宗教同文化，識講流利嘅保加利亞語、俄文同英文三種語言，亦都理解到哈薩克話。佢仲因鍾意日本文化而學咗一啲日文，但水平未及同人交流。
佢自細同公公婆婆一齊生活，話自己咁鐘意音樂係嚟自公公嘅影響。佢自細就表現出音樂天賦，4歲時就開始到音樂學院學習。

早期
佢好早就投身音樂事業。喺6歲時加入莫斯科兒童音樂團體Neposedy（英文：Neposedy），入音樂界，喺俄羅斯全國演出。2011年，11歲嘅佢離開樂團，開始獨唱事業。之後佢參加咗幾個全國或國際音樂賽事。佢喺《兒童之聲》（Sound Kids）比賽攞冠軍，2012年喺《兒童新浪潮》（A New Wave for Children）入決賽，同年仲攞到《音樂學校》（School of Music）嘅第三名。

出道：2014年－2016年
2015年4月，Kristian Kostov喺《俄羅斯兒童之聲》嘅表演
2014年，佢參加俄羅斯音樂真人騷節目《俄羅斯兒童之聲》第一季。喺節目佢加入2008年歐洲歌唱大賽冠軍季馬·比蘭嘅隊伍，最終進入呢季嘅總決賽成為六強參賽者之一，但喺總決賽第一輪之後出局。佢就咁喺俄羅斯慢慢出名，佢特別多謝比蘭畀佢嘅指導，話佢「激勵咗自己」，每個禮拜都挖掘出自己最優秀嘅潛力，認為同比蘭一齊做嘢係自己參賽嘅最大收獲。佢雖然拎唔到冠軍，但佢嘅演出畀觀眾留低深刻嘅印象，有一班歌迷。11月，佢被邀請做聯合國兒童基金會嘅#想象計劃（#Imagine project）表演，係呢個活動入面唯一一位俄羅斯藝人。同年年尾，佢喺俄羅斯出咗單曲《聽雨》（Слушай Дождь / Listen to the Rain）。第二年4月，佢喺俄羅斯同自己嘅伴舞團體KrisKrew一齊現場表演呢隻歌，佢嘅演出同舞蹈都有好評。
2015年8月，佢去保加利亞，參加個度嘅音樂選騷節目《X音素》第四季嘅海選。喺比賽入面，佢話自己係保加利亞人，所以夢想可以喺保加利亞都開創佢嘅音樂事業。佢喺比賽入面入到總決賽，最終攞到嗰季第二名。佢嘅屋企人喺賽後返到莫斯科，而佢獨自留喺保加利亞繼續學業同音樂事業。
《X音素》完咗冇耐，佢就同保加利亞國內最出名嘅唱片公司之一維珍尼亞唱片（Virginia Records）簽約。2016年9月，佢參加個度規模最大嘅音樂活動「好聲音歡樂能量巡演」（The Voice Happy Energy Tour），並喺索菲亞嘅巡演尾場現場演唱。2016年10月7號，佢出咗簽約後嘅首隻單曲《Ne si za men》（Не си за мен），同時發佈單曲嘅音樂錄影。呢隻歌出咗後連續兩個禮拜排喺保加利亞電台排行榜冠軍，即係電台播放次數最多嘅歌。單曲仲上埋保加利亞二十強單曲排行榜，喺個榜到五個禮拜，最高排第13位。之後又喺2017年1月13號出咗英文版本《女孩你俘獲了我》（You Got Me Girl）。，佢仲同保加利亞說唱組合Pavell & Venci Venc'合作唱咗單曲《升級》（Вдигам Level / Vdigam Level），喺2016年11月25號出，單曲之後喺保加利亞電台排行榜入面連續14個禮拜攞第一，仲入埋保加利亞二十強單曲排行榜，最高排第13位。而音樂錄影喺YouTube上有超過600萬次收睇。

歐歌賽：2017年－依家
2017年，佢喺歐洲歌唱大賽總決賽帶妝彩排現場
2017年3月13號，保加利亞國家電視台宣佈Kristian Kostov代表該國（英文：Bulgaria in the Eurovision Song Contest）參加當年嘅歐洲歌唱大賽，佢喺比賽入面唱《Beautiful Mess》。嗰陣佢未滿17歲，係嗰屆比賽入面最年輕嘅參賽者，亦係大賽歷史上首位喺2000年代出世嘅參賽者。首歌歌音樂錄影帶喺3月尾公開，單曲都喺之後嘅4月發行。
2017年歐洲歌唱大賽喺當年5月喺前一年冠軍國烏克蘭嘅首都基輔搞。3月尾，烏克蘭以「非法進入克里米亞」為理由唔畀俄羅斯參賽者尤利婭·薩莫洛娃（英文：Yulia Samoylova (singer)）入境。2014年3月，克里米亞脫離烏克蘭並入俄羅斯，烏方當呢樣係俄羅斯嘅侵略行為，喺11月頒布法令認定自俄羅斯進入克里米亞為非法，而薩莫洛娃之後喺2015年自俄方去克里米亞違反咗呢項法令，烏政府就咁唔畀佢入境參賽。俄羅斯最終以退賽做回應。之後消息曝光Kristian Kostov喺2014年6月都曾自俄羅斯進入克里米亞搞演出，觀眾一度擔心佢同樣會咁樣而收到入境禁令而無法參賽。但烏克蘭邊境管理部門最終裁定佢冇違反烏克蘭法律，原因係佢去克里米亞嗰陣呢個法令仲未生效。佢就咁可以入境參加呢屆賽事。攞過呢項大賽冠軍並喺選秀節目入面指導過Kristian Kostov嘅季馬·比蘭喺賽前話佢雖然「代表保加利亞參賽，但都係我們（俄羅斯）嘅英雄」。
佢喺賽前已經畀觀眾同博彩公司睇好，博彩公司開出佢嘅奪冠賠率喺全部42名參賽者入面排好前。佢喺兩場半決賽嘅第二場出場，攞到403分，其中包括專業評委畀嘅199分同觀眾投票畀嘅204分，兩個分項得分同總成績喺嗰場半決賽都排第一，進入總決賽。
喺5月13號晚搞嘅總決賽，佢攞到專業評委打出嘅278分同觀眾投票打出嘅337分，兩項得分都排第二名，以615分嘅總成績僅次於冠軍葡萄牙參賽者薩爾瓦多·索布拉爾，攞到嗰屆賽事亞軍。呢個成績超越前一年攞到第4名嘅波莉·奇諾娃，係保加利亞自2005年開始參加呢項賽事以嚟嘅最好成績。
2017年，佢喺德國慕尼黑通過咗美國伯克利音樂學院嘅面試並被錄取。同年11月，佢喺中國三亞搞嘅2017年世界小姐總決賽現場表演。2018年，佢同其他9位歐洲歌手一齊攞到歐洲跨國界音樂獎，佢仲憑歌迷投票攞到嗰屆嘅公眾選擇獎。2019年1月，加盟湖南衛視《歌手2019》、為首發歌手，喺第二輪踢館賽遭到淘汰，之後喺突圍賽演唱《Get it》同《Rift》以第七名突圍失敗。

《歌手2019》
2019年1月，加盟湖南衛視《歌手2019》、為首發歌手，喺第二輪踢館賽遭到淘汰，之後喺突圍賽演唱《Get it》同《Rift》以第七名突圍失敗。
Krusty

Krusty係香港樂壇二人女子組合。由張詠恩（Jan）同埋活己嵐（Chucky）2005年組成。
Plouédern

Plouédern係法國嘅一個市鎮，位置喺布禮斯大區嘅菲尼斯泰爾。
Plouégat-Guérand

Plouégat-Guérand係法國嘅一個市鎮，位置喺布禮斯大區嘅菲尼斯泰爾。
Plouzévédé

Plouzévédé係法國嘅一個市鎮，位置喺布禮斯大區嘅菲尼斯泰爾。
Plouénan

Plouénan係法國嘅一個市鎮，位置喺布禮斯大區嘅菲尼斯泰爾。
Plouyé

Plouyé係法國嘅一個市鎮，位置喺布禮斯大區嘅菲尼斯泰爾。
Plouzélambre

Plouzélambre係法國嘅一個市鎮，位置喺阿摩爾濱海。
Plouégat-Moysan

Plouégat-Moysan係法國嘅一個市鎮，位置喺布禮斯大區嘅菲尼斯泰爾。
Plouvorn

Plouvorn係法國嘅一個市鎮，位置喺布禮斯大區嘅菲尼斯泰爾。
Plouzané

Plouzané係法國嘅一個市鎮，位置喺布禮斯大區嘅菲尼斯泰爾。
Plouézec

Plouézec係法國嘅一個市鎮，位置喺阿摩爾濱海。
La Chapelle-Saint-Aubert

La Chapelle-Saint-Aubert係法國嘅一個市鎮，位置喺布禮斯大區嘅伊勒-維萊訥。
La Chapelle-Thouarault

La Chapelle-Thouarault係法國嘅一個市鎮，位置喺布禮斯大區嘅伊勒-維萊訥。
MyTV

myTV係香港舊時一個OTT平台，由電視廣播有限公司喺2008年11月推出，主要畀觀眾重溫部分無綫電視節目同劇集，2017年4月正式停用，另外2011年11月到2016年11月期間出過流動應用程式。呢個平台同埋同類服務GOTV都俾myTV SUPER取代。
My Apple Pie

《My Apple Pie》係香港男歌手呂爵安喺2021年推出嘅流行歌，亦係佢第三首個人派台歌，由Anson Chan作曲，黃偉文填詞。MV搵咗林愷鈴一齊拍。
My Cup of T

《My Cup of T》係香港歌手傅穎嘅首張個人EP，2007年7月18號喺香港發行，第二版喺2007年9月7號發行，首批第二版更附送「限量版 Theresa x Capdase NDSL 水晶保護盒」。
傅穎憑呢張EP喺IFPI香港唱片銷量大獎2007獲得最暢銷本地女新人獎。
My Attitude

《My Attitude》係香港歌手謝霆鋒嘅粵語專輯，喺1997年5月16號推出。
My Cup of Tea

《My Cup of Tea》係香港歌手李克勤喺2007年7月24號發行嘅個人音樂專輯（CD+DVD）。
MySQL

MySQL係種常見嘅SQL數據庫管理軟件，本嚟係開源軟件，而家由甲骨文公司擁有。
MySejahtera

顧客需要掃描商店嘅MySejahtera二維碼作為記錄，進入時未掃描人士，有可能因違反馬來西亞緊急狀態法規定而畀警察部門罰款或者送入監獄。
MySejahtera（吾安）係一個由馬來西亞政府因應武漢肺炎疫情研發嘅應用程式，主要目的係促進接觸者追踪工作以及快速識別可能同武漢肺炎檢測呈陽性人士有密切接觸嘅人。

歷史
MySejahtera應用程式係同國家安全理事會、馬來西亞衛生部、馬來西亞行政現代化及管理規劃（英文：Malaysian Administrative Modernisation and Management Planning Unit）（MAMPU）、馬來西亞通訊及多媒體委員會（英文：Malaysian Communications and Multimedia Commission）（MCMC）合作。呢個應用程序式由前衛生部長阿漢峇峇喺2020年4月20號推出。MySejahtera應用程式可以喺馬來西亞政府電話應用程式庫（GAMMA）、App Store、Google Play以及華為應用市場下載。
2020年11月19號，衛生總監諾希山確認由 MySejahtera應用程式喺2020年4月推出以嚟，已經搵到9,167宗武漢肺炎病例，呢個應用程式係透過密切接觸者追縱（包括使用 MySejahtera 數據庫同追踪武漢肺炎患者嘅潛在密切接觸者。
截至2021年8月27號，全馬來西亞政府學校嘅232萬名12至17歲學生入面，有190萬人透過 MySejahtera應用程式登記接種武漢肺炎疫苗。

功能
掃描二維碼作為登記記錄
查看熱點
診所預約
疫苗接種登記
查看屋企附近（10公里）一星期內嘅確診病例同每日確診病例
MySejahtera應用程序嘅主要功能係協助政府管理同減輕武漢肺炎爆發，允許用戶喺武漢肺炎爆發期間監控佢哋嘅健康狀況，幫助用戶喺被診斷出患有 武漢肺炎時立即尋求治療並幫助搵到最近嘅醫療機構進行篩查同治療。呢個應用程序喺馬來西亞仲廣泛用嚟通過二維碼掃描方法訪問新地方時進行登記，仲適用於註冊馬來西亞武漢肺炎疫苗接種計劃。
La Penne-sur-Huveaune

La Penne-sur-Huveaune係法國嘅一個市鎮，位置喺隆河河口。
La Noë-Blanche

La Noë-Blanche係法國嘅一個市鎮，位置喺布禮斯大區嘅伊勒-維萊訥。
La Noë-Poulain

La Noë-Poulain係法國嘅一個市鎮，位置喺厄爾。
La Palud-sur-Verdon

La Palud-sur-Verdon係法國嘅一個市鎮，位置喺上普羅旺斯阿爾卑斯。
La Penne

La Penne係法國嘅一個市鎮，位置喺濱海阿爾卑斯。
La Petite-Marche

La Petite-Marche係法國嘅一個市鎮，位置喺阿列。
La Nouaye

La Nouaye係法國嘅一個市鎮，位置喺布禮斯大區嘅伊勒-維萊訥。
La Perche

La Perche係法國嘅一個市鎮，位置喺些爾。
Lourmais

Lourmais係法國嘅一個市鎮，位置喺布禮斯大區嘅伊勒-維萊訥。
Louroux-de-Beaune

Louroux-de-Beaune係法國嘅一個市鎮，位置喺阿列。
Louvagny

Louvagny係法國嘅一個市鎮，位置喺卡爾華多斯。
Louroux-de-Bouble

Louroux-de-Bouble係法國嘅一個市鎮，位置喺阿列。
Lourties-Monbrun

Lourties-Monbrun係法國嘅一個市鎮，位置喺奧斯坦尼大區嘅熱爾。
Loussous-Débat

Loussous-Débat係法國嘅一個市鎮，位置喺奧斯坦尼大區嘅熱爾。
Louslitges

Louslitges係法國嘅一個市鎮，位置喺奧斯坦尼大區嘅熱爾。
Loutehel

Loutehel係法國嘅一個市鎮，位置喺布禮斯大區嘅伊勒-維萊訥。
Puy-Saint-André

Puy-Saint-André係法國嘅一個市鎮，位置喺上阿爾卑斯。
Puy-Saint-Eusèbe

Puy-Saint-Eusèbe係法國嘅一個市鎮，位置喺上阿爾卑斯。
Puy-Saint-Martin

Puy-Saint-Martin係法國嘅一個市鎮，位置喺德龍。
Puy-Saint-Pierre

Puy-Saint-Pierre係法國嘅一個市鎮，位置喺上阿爾卑斯。
Tanavelle

Tanavelle係法國嘅一個市鎮，位置喺康塔爾。
Tamama

Tamama 二等兵係日本漫畫同埋動畫 Keroro軍曹嘅一個角色，係 Keroro 軍曹嘅手下。
Tamniès

Tamniès係法國嘅一個市鎮，位置喺多多涅。
Tannières

Tannières係法國嘅一個市鎮，位置喺埃納。
Never Odd Or Even

《Never Odd Or Even》係香港歌手側田嘅第8張唱片，喺2015年6月5日推出。
New Born

《New Born》係香港歌手林漢洋嘅第5張唱片，喺2000年推出。
New Pattern

《New Pattern》係香港歌手古巨基嘅唱片，喺2001年1月18日推出。
Never Gonna Give You Up

《Never Gonna Give You Up》（直譯：永遠唔會放棄你）係英國歌手力克·艾斯里嘅首本名曲，喺1987年發行，喺英國、美國、西德等廿五個國都上咗當地流行歌榜嘅冠軍歌。呢首歌後來衍生咗Rickroll呢個meme。
Never-never Land

《Never-never Land》係香港女子組合COLLAR嘅第二首單歌，由徐繼宗作曲，鍾說填詞，喺2022年3月18號推出。首歌喺3月14號白色情人節推出《daydreaming, with COLLAR》嘅宣傳預告，但首歌歌名最終未有用「Daydreaming」字眼，可能係避免人誤會首歌同成員Day（許軼）有關。
Viserny

Viserny係法國嘅一個市鎮，位置喺黃金丘。
Visual Basic .NET

Visual Basic .NET（VB.NET）係喺.NET Framework框架下嘅一隻多重編程範式（中文：多重編程範式）高級語言。
VB.NET，係微軟公司喺2002年打算取代舊版嘅Visual Basic而推出。雖然自2005年以嚟，語言名入面嘅「.NET」就已經畀人整走咗。但為咗同VB 6.0及以前版本嘅Visual Basic進行區分，「Visual Basic .NET」嘅名仍然畀社會公眾用嚟指VB 7.0同埋之後嘅Visual Basic版本。VB.NET同埋C#都係.NET Framework框架入面嘅兩隻主要嘅程式語言，都係為咗調用.NET Framework嘅類庫資源，所以兩種語言都有好高嘅對應性，數據類型、控制結構同埋語言特性都差唔多，容易將源代碼由一種語言對譯做另一種語言。
微軟公司出嘅集成開發環境Visual Studio係最多人用嘅VB.NET開發工具。不過Visual Studio嘅大部分版本都係好貴嘅商業軟件，除咗Express版本同埋Visual Studio Community（上面呢兩隻都係免費軟件）。除咗Visual Studio，SharpDevelop同埋Mono都可以寫VB.NET。

數據類型同埋字面常量
VB.Net嘅數據類型，其實係.Net Framework定義嘅數據類型。
除咗呢的，仲有SByte、UShort、UInteger、ULong等等嘅無符號數據類型。
&O123代表八進制；&H123代表十六進制。
Visseiche

Visseiche係法國嘅一個市鎮，位置喺布禮斯大區嘅伊勒-維萊訥。
Visual Basic

微軟Visual Basic係微軟開發嘅一嗰程式，協助開發環境事件嘅驅動程式語言。佢係源自BASIC程式語言。

VB 1
1991年 4月，Visual Basic 1.0 for Windows版本發布。1992年 9月，Visual Basic 1.0 for DOS版本發布。呢個連接程式語言同用戶界面嘅進步被叫做Tripod（有時叫Ruby），最初嘅設計係由Alan Cooper完成嘅。喺嗰時引起好大轟動。好多專家將VB嘅出現當係軟件開發史上嘅一個具有劃時代意義嘅事。以今日嘅眼光去睇，VB1.0版嘅功能其實係非常弱，但佢喺推出嗰時係第一個「可視」嘅寫程式軟件。咁令程序員欣喜之極，都嘗試喺VB嘅平台上進行軟件創作。

VB 2
1992年 11月，VB2.0發布。佢對於上一個版本嘅界面同埋速度都有所改善。

VB 3
1993年夏天，VB3.0發布，分標準版同埋專業版。其中包含一個數據引擎，可以直接讀取Access數據庫。令到VB嘅數據庫編程能力大大提高。

VB 4
1995年 8月，VB4.0發布，有32位元同埋16位元版本。其中包含咗對類別嘅支持。由VB4開始，逐步引入面向對象嘅程序設計思想。VB功能強大，又易學。而且，VB重引入咗「控件」概念，令大量已經編好嘅VB程序可以直接令攞來用。
Visual Basic 1.0~4.0都必須將源代碼編譯成VB偽代碼後解釋執行。

VB 5
1997年 2月，VB5.0發布。程序員可以用32位元版本導入由4.0版本建立嘅16位元程序，並且能夠順利編譯。同時重包含咗對用戶自建控件嘅支持。自從Visual Basic 5.0以後，VB支持編譯成本機代碼，但必須要喺VB運行庫嘅支持下工作。

VB 6
1998年夏天，VB6.0發布。VB6係VB.NET到而家都取代唔晒嘅版本。
Vissec

Vissec係法國嘅一個市鎮，位置喺奧斯坦尼大區嘅加爾。
Visual DialogScript

Visual DialogScript (VDS) 係一隻用喺 Microsoft Windows 嘅解釋性程式語言。佢可以用嚟創建細而快嘅程式。VDS 有大量對話框同埋圖形元素畀用家整專業外觀嘅程式。
Visual J++

Visual J++（英讀：Jay Plus Plus）係一隻 Microsoft 放棄咗嘅 Java 實現品。語法、關鍵字同埋語法約定同 Java 一樣。佢喺 1996 年推出，喺 2004 年 1 月停產，畀 J# 同埋 C# 取代。
Notre-Dame-de-Livaye

Notre-Dame-de-Livaye係法國嘅一個市鎮，位置喺卡爾華多斯。
Nottonville

Nottonville係法國嘅一個市鎮，位置喺中央-盧華爾山谷嘅厄爾-盧華。
Notre-Dame-de-Londres

Notre-Dame-de-Londres係法國嘅一個市鎮，位置喺奧斯坦尼大區嘅埃羅。
Nouart

Nouart係法國嘅一個市鎮，位置喺亞丁。
KTM通勤鐵路

馬來亞鐵道通勤鐵路（馬來話：KTM Komuter），俗稱「電動火車」，係馬來亞鐵道喺巴生谷同大檳城提供嘅通勤鐵路服務，分別有芙蓉線、巴生港線、硝山線、巴東勿剎線同天空花園線兩條路線，路線全長456公里。呢項服務喺1995年開始喺巴生谷一帶提供服務，之後喺2015年9月開始喺大檳城都市區提供服務。KTM通勤鐵路嘅目的係方便通勤者進入吉隆坡市區，避免通勤者進入市區時陷入交通擁堵路段。芙蓉線先由黑風洞至普羅士邦/淡邊；巴生港線就由丹絨馬林至巴生港。每年平均有3,655萬人次乘搭，係吉隆坡最多人搭嘅公共交通工具。
好多車站都有提供泊車設施，畀通勤者泊車後乘搭KTM通勤鐵路。另外，好多站亦設置殘疾人士設施，方便傷殘人士乘搭KTM通勤鐵路。
KTM通勤鐵路喺2016年賺咗1.5億令吉嘅營運收入，搭乘量達到4,146.9萬人次。
KTSF

KTSF係美國加州舊金山灣區一家主要服務亞裔社群、唔屬於任何電視網嘅獨立廣播電視台，由林肯廣播公司（Lincoln Broadcasting Company）擁有。
KTV國民放送

KTV國民放送（韓文：KTV국민방송；英文簡稱 Korea TV）係韓國嘅國營有線電視頻道，旨在對公共政策進行宣導。
KZee

KZee係香港YouTuber，經營用電子遊戲同日常生活做主題嘅個人YouTube頻道。佢本職係婚紗攝影師。
KTV

卡拉OK Box：畀人唱卡拉OK嘅娛樂場所，中國大陸、臺灣同柬埔寨當地大多數簡稱做KTV。
卡拉OK夜總會：有卡拉OK同夜總會嘅娛樂場所，星加坡當地大多數簡稱做KTV。
Saint-Germainmont

Saint-Germainmont係法國嘅一個市鎮，位置喺亞丁。
Saint-Germier, Gers

Saint-Germier, Gers係法國嘅一個市鎮，位置喺奧斯坦尼大區嘅熱爾。
Saint-Gildas

Saint-Gildas係法國嘅一個市鎮，位置喺阿摩爾濱海。
Saint-Gervais-sur-Mare

Saint-Gervais-sur-Mare係法國嘅一個市鎮，位置喺奧斯坦尼大區嘅埃羅。
Saint-Gervasy

Saint-Gervasy係法國嘅一個市鎮，位置喺奧斯坦尼大區嘅加爾。
Saint-Germé

Saint-Germé係法國嘅一個市鎮，位置喺奧斯坦尼大區嘅熱爾。
Saint-Geyrac

Saint-Geyrac係法國嘅一個市鎮，位置喺多多涅。
Saint-Germier, Haute-Garonne

Saint-Germier, Haute-Garonne係法國嘅一個市鎮，位置喺奧斯坦尼大區嘅上加龍。
Saint-Gervais, Gard

Saint-Gervais, Gard係法國嘅一個市鎮，位置喺奧斯坦尼大區嘅加爾。
七七九龍區大遊行

七七九龍區大遊行，係2019年7月7號由香港網民發起嘅一次反對逃犯條例修訂草案公眾遊行，亦係頭一次响九龍搞嘅反修例遊行，由尖沙嘴梳士巴利花園行去香港西九龍高鐵站外面。呢次遊行主辦單位宣稱有23萬人參加，警方就話高峰期有5.6萬人。
七二一遊行

七二一遊行（主辦單位稱呼），又叫民陣第六次反逃犯條例修訂遊行，係民間人權陣線响2019年7月21號搞嘅第六次反對逃犯條例修訂草案公眾遊行，由銅鑼灣維多利亞公園行去灣仔盧押道（原定終點係中環終審法院大樓外）。呢次遊行主辦單位宣稱有43萬人參加，警方就話高峰期有13.8萬人。
遊行之後，有部份示威者衝擊中聯辦，以及黑社會發動嘅元朗襲擊。
七人樂隊

《七人樂隊》（Septet: The Story of Hong Kong）係2022年上畫嘅港產片，由七位導演洪金寶、許鞍華、譚家明、袁和平、杜琪峯、林嶺東、徐克各自執導一個單元，背景橫跨1950年代到2020年代嘅香港。套戲早喺2014年開始拍，原名《八部半》，原本重有負責1970年代嘅吳宇森，中途因為身體問題而退出，所以套戲要改名推出。
丁香

丁香（粵拼：ding1 hoeng1；學名：Syzygium aromaticum）係桃金娘科蒲桃屬嘅常綠喬木，原產印尼，而家喺桑給巴爾、馬達加斯加、印尼同巴基斯坦、斯里蘭卡地區都可以搵到。

樣
植株高10～20米。葉橢圓形，單葉大兼對生，革質，翠綠色；花係紅色嘅聚傘花序，花蕾喺開花時白，之後轉綠，生到長15～20mm時變紅；花瓣4嚿。果樣似長橢圓形。

用途
佢可以做香料、整茶、同埋做煙或焚香嘅添加劑，重可以入藥同作爲花卉。
七一四沙田區大遊行

七一四沙田區大遊行，係2019年7月14號由香港沙田區地區人士交託社區組織「沙田一隅」發起嘅一次反對逃犯條例修訂草案公眾遊行，亦係頭一次响新界搞嘅反修例遊行，由大圍翠田街足球場行去沙田站公共運輸交匯處。呢次遊行係重申要求政府落實「五大訴求」。主辦單位宣稱有11.5萬人參加，警方就話高峰期有2.8萬人。
七七事變

盧溝橋事變／七七事變／七七盧溝橋事變，係1937年7月7號發生喺中華民國河北省宛平縣盧溝橋嘅中日軍事衝突，日本就此全面進攻中國。七七事變係中國展開全國對日八年抗戰嘅起點。

政治背景
自1937年日本二二六事件開始，日本國內政局動蕩不安，政府迫切需要轉移國內民眾嘅視線，解決接踵而來嘅經濟、政治問題。而《何梅協定》簽訂之後，中華民國政府響華北嘅勢力銳減，客觀上為日本發動戰爭提供咗有利條件。
1936年西安事變和平解決之後，中國國民黨同中國共產黨達成協議共同抗日，兩黨再次走向聯合，亦即係所謂嘅第二次國共合作。

地理背景
盧溝橋喺北平城西南約15公里嘅永定河，係北京通往南部各地嘅咽喉要道。宛平城建於1640年，係捍衛北京城嘅軍事要塞。

經過
1937年6月起，日本嘅中國駐屯軍幾乎每日都喺盧溝橋附近進行所謂嘅軍事演習。
1937年7月7號日本嘅中國駐屯軍係未通知中國北平地方當局嘅情況下，響國民革命軍駐地附近進行「軍事演習」。夜晚日軍話有一個士兵失蹤，要求進入北平西南嘅宛平縣城（現時嘅盧溝橋鎮）搜查。國軍拒絕咗呢個無理要求。日軍於是喺夜晚八點開槍開炮猛轟北平盧溝橋，向城內嘅中國守軍進攻。國民革命軍第29軍37師219團（團長吉星文）奮起還擊。
事件後第二日中國共產黨就發表抗日通電，要求中華民國政府儘快履行喺西安事變時嘅承諾。時任國民政府軍事委員會委員長嘅蔣介石響7月17號喺廬山談話會上邊宣佈準備應戰同埋必要時守土抗戰到底嘅決心。7月28號、7月30號，日軍相繼佔領北平、天津。中國抗日戰爭（又稱第二次中日戰爭）正式爆發。
盧溝橋（2005年）

其他理論
埋伏於民國政府嘅中共臥底張克俠寫咗本回憶錄，話蘆溝橋事變係劉少奇指示佢等人執行之任務，所特登引起嘅，目的係引日本同民國打仗，削弱彼此實力，令中共從旁得利。
七一遊行

七一大遊行，係7月1號喺香港舉行嘅大型遊行，第一次喺1997年。2003年嘅主題係反對《香港基本法》第23條立法，係1989年100萬人上街之後最大嘅遊行。(睇下八九民運)

背景
香港主權喺1997年由英國交畀中華人民共和國以嚟，香港市民支援愛國民主運動聯合會（支聯會）都會喺7月1號（回歸紀念日假）遊行去政府總部，表達希望加快中國同埋香港民主步伐。
1997年7月1號下午，支聯會以「愛國愛港民主大遊行」嘅名義，冒雨由銅鑼灣遊行到中環政府總部。口號係「結束一黨專政，建設民主中國」；遊行開始嗰陣有八百幾個市民參加，但去到灣仔嗰陣就加到2300人，警方就估計人數有4000人（支聯會就估計有3000人，多過支聯會預先通知嘅2000人），就口頭警告支聯會，張文光就話警方以前從來都冇咁樣警告支聯會，希望呢件只係巧合事件，而警方就表示期望主辦團體可以更準確咁做計遊行人數。遊行隊伍最後抵達政府總部出面，由司徒華代表遞交意見書畀特首代表之後和平散去。
2003年，《基本法》23條立法嘅爭議改變咗原定嘅計劃。政府想趕及喺2003年7月9號將《國家安全（立法條文）條例》（又稱「二十三條」）草案提交立法會通過。當時由多個反對立法嘅民間團體組成嘅民間人權陣線（簡稱「民陣」）舉辦咗7月1號嘅遊行，號召市民上街表達反對立法嘅意願。
七一遊行，除咗係因為二十三條立法將會損害香港嘅民主自由之外，部份市民對行政長官董建華同埋佢帶領嘅特區政府施政（特別係董建華連任後嘅2002年7月-2003年7月期間）嘅不滿亦都係主要唔少市民上街嘅原因之一，呢次遊行將自1997年主權移交後政府嘅各種施政失誤、市民對經濟不景、失業率偏高、同埋其他民生問題所帶嚟嘅戾氣引發出嚟。
重有，財政司司長梁錦松嘅偷步買車事件、保安局長葉劉淑儀喺二十三條立法嘅推銷過程中嗰一種強硬兼唔願協商嘅態度同埋衛生福利及食物局長楊永強喺沙士爆發嗰陣隱暪疫情嘅責任問題亦促成咗導火線。

2003年
2003年7月1號，「民陣」舉辦「七一」遊行。之前，有人喺網上呼籲參加者着黑色衫，以示抗議立法，所以當日大部份人士都著咗黑衫遊行。遊行隊伍原定喺當地時間下晝兩點半，由銅鑼灣維多利亞公園足球場出發，經怡和街、軒尼詩道、金鐘道、皇后大道中，最後抵達喺炮台里嘅政府總部。
而當時親北京嘅香港工會聯合會租用咗維多利亞公園一共八個之中嘅六個足球場，舉辦慶祝香港主權移交中國 6 週年紀念嘅嘉年華。工聯會聲稱有五萬幾人參加嗰項活動，而事後報導話不足五千人。超過二十萬名參與大遊行嘅市民就喺淨番嗰兩個足球場度集合。由於太迫同埋天氣炎熱，有遊行人士感到不適要送院治理。根據香港天文台紀錄，嗰日平均氣溫超過攝氏三十三度，並且發出咗酷熱天氣警告。
出席遊行嘅人數，以至遊行嘅路線，都遠遠超乎主辦團體嘅意料。當時大批著黑衫嘅市民由銅鑼灣同天后地鐵站湧入指定集合地點。有鑑於以往遊行進行期間，警方指大多數遊行人士乃中途插隊，部份亦會中途離開，所以將遊行人數嘅估計大幅減少，所以，為咗俾警方點算正確遊行人數，唔少市民堅持要進入維多利亞公園範圍，令人龍擠在維多利亞公園周邊道路，一直東延至炮台山站附近。遊行隊伍喺2時半出發，龍尾到咗晚上接近10時先至抵達政府總部。由於人數太多，大部分嘅遊行人士改喺中環雪廠街附近做終點。主辦團體估計遊行人數超過50萬，而警方就只係公佈當日下午六時嘅參與遊行人數為35萬人（數字並未包括之前已抵達政府總部並已散去嘅市民）。事後警方承認低估咗遊行人數。遊行雖以反對23條立法為主題，遊行人士同時提出咗不同嘅訴求，例如要求董建華落台、官員梁錦松、葉劉淑儀辭職、加快民主步伐等。另外，部份遊行人士不滿特區政府處理非典型肺炎（SARS）嘅手法，導致 300 多人染病死亡嘅悲劇，因而要求追究責任。遊行和平進行，普遍認為反映香港的公民素質良好。

影響
事後，由於參與遊行嘅人數多過政府預期好多，為咗減少民怨，政府就23條立法作出咗 3 項讓步。7月5日，董建華宣佈修改原草案條文，又認為修訂已釋除公眾嘅疑慮，決定如期將23條立法交俾立法會恢復二讀同三讀。7月7號，行政會議成員自由黨主席田北俊突然辭去咗行政會議成員一職，自由黨知道如繼續支持政府立法，會有破壞性嘅後果，所以宣佈唔再支持政府嘅草案。政府明白草案冇辦法喺立法會通過，宣佈撤回草案。不過，7月9號仍然有5萬幾人喺立法會門外舉行「七九燭光晚會」，以示對成個運動嘅支持。
親中共政黨民建聯貫徹支持盡快立法，喺成個立法過程裏面，不斷總動員支持立法。違背「七一」遊行反對立法嘅訴求，令到部分市民對民建聯產生負面評價，導致民建聯喺2003年11月23號嘅區議會選舉慘敗，議席減少咗差唔多三份之一，就算係立法會議員劉江華同埋葉國謙都因為呢次事件深受影響而落選。主席曾鈺成因此引咎辭職。

2004年
2004年7月1號，「七一」遊行延續，主題改為「爭取07、08普選」，大會呼籲市民著白色衫參與遊行，以表達對普選嘅期望。另一方面，有親政府團體呼籲市民著紅色衫，參加另外一個要求民主嘅靜坐集會。雖然當日香港天氣炎熱，但2004年嘅「七一」遊行人數依然高企，主辦單位指人數高達53萬，仲多過2003年嘅50萬人，但係警方就話得20萬人。實際人數有幾多就拗得好緊要。

2005年
2005年7月1號，「七一遊行」第三年舉行，主題為「反對官商勾結，爭取全面普選」，大會再次呼籲市民著白色衫參與遊行，以表達對普選嘅期望。此外，民間人權陣線公投小組計劃喺2005年「七一」遊行時喺維園進行「七一」模擬公投，公投議題係「○七、○八年普選行政長官及立法會」。
但係同以往不同嘅係，呢次遊行有唔少爭取其他訴求為主嘅人士加入，例如爭取原工資水平嘅海外傭工，反對香港大學醫學院冠上富商李嘉誠個名（佢捐咗10億港元）嘅教學人員同校友，爭取平等權益嘅同性戀者、爭取居港權人士同埋一啲法輪功嘅修練者等。而呢次遊行之前發生咗一啲插曲，團體明光社高調反對喺同性戀者團體帶領隊伍下一齊遊行，引起咗社會唔少嘅議論。
根據香港警方喺維園出發點嘅統計數據，大約有11 000幾名市民參與遊行，而民間人權陣線起初表示有45 000人參加，之後修正遊行人數為21 000人。然而，有遊行人士懷疑警方將人數大減，比起當日上晝嘅慶祝回歸巡遊仲要少（警方估計有2萬多人參與）。
Les Tonils

Les Tonils係法國嘅一個市鎮，位置喺德龍。
Les Thuiles

Les Thuiles係法國嘅一個市鎮，位置喺上普羅旺斯阿爾卑斯。
Les Rives

Les Rives係法國嘅一個市鎮，位置喺奧斯坦尼大區嘅埃羅。
Les Septvallons

Les Septvallons係法國嘅一個市鎮，位置喺埃納。
Les Riceys

Les Riceys係法國嘅一個市鎮，位置喺奧布。
Les Salles-du-Gardon

Les Salles-du-Gardon係法國嘅一個市鎮，位置喺奧斯坦尼大區嘅加爾。
Les Ternes

Les Ternes係法國嘅一個市鎮，位置喺康塔爾。
中間層

中間層係地球大氣層中間嗰層，離地50到80公里，對上係熱成層，對落係平流層。
中間表示

中間表示（intermediate representation，IR）係指一個編譯器或者一部虛擬機內部用嚟表示段源碼嘅數據結構或者碼。
中間副棘茄魚

中間副棘茄魚（學名：Halieutichthys intermedius）係棘茄魚科副棘茄魚屬嘅其中一個種。
中非共和國

中非共和國，通稱中非，係非洲中部一個國家，隔籬係喀麥隆、乍得、蘇丹、南蘇丹、剛果民主共和國同剛果共和國，首都係班基。

歷史
喺中非共和國獨立之前，佢曾經係法國嘅殖民地。中非共和國喺1960年8月13號從法國獨立。大衛．達可成為咗中非共和國嘅第一任總統。
中間道

中間道（Middle Road）係香港尖沙咀酒店遊客購物區嘅一條街，喺以前嘅大包米同前水警總部之間，同繁忙嘅彌敦道交界。同港鐵嘅尖沙咀站同尖東站好近。
維基同享有多媒體嘅嘢：Middle Road, Hong Kong
中陽

中陽係中國山西呂梁一個縣，總面積1441平方公里，人口14萬。
中間道兒童遊樂場

中間道兒童遊樂場（英文：Middle Road Children's Playground）係香港一公園同遊樂場，喺九龍尖沙嘴大包米之南，中間道之西，梳士巴利道之北，尖東站同巴士總站上面，架空公園。佢有橋過去尖沙嘴海濱公園。
中電

中華電力：香港九龍同新界嘅供電商。
中國電信：中國內地嘅電信營運商。
中國電力投資集團公司：中國大陸五大國有電力集團公司之一。
中國電器：臺灣嘅一間整專業照明嘅公司。
中國電力株式會社：日本中國地方唯一嘅供電商。
中部電力：日本中部地方唯一嘅供電商。
中距離電聯車：JR東日本嘅列車一類。
Peaugres

Peaugres係法國嘅一個市鎮，位置喺阿爾代什。
Pechbonnieu

Pechbonnieu係法國嘅一個市鎮，位置喺奧斯坦尼大區嘅上加龍。
Pechbusque

Pechbusque係法國嘅一個市鎮，位置喺奧斯坦尼大區嘅上加龍。
Pelleautier

Pelleautier係法國嘅一個市鎮，位置喺上阿爾卑斯。
Pech-Luna

Pech-Luna係法國嘅一個市鎮，位置喺奧德。
Peille

Peille係法國嘅一個市鎮，位置喺濱海阿爾卑斯。
Peillon

Peillon係法國嘅一個市鎮，位置喺濱海阿爾卑斯。
Peipin

Peipin係法國嘅一個市鎮，位置喺上普羅旺斯阿爾卑斯。
Pel-et-Der

Pel-et-Der係法國嘅一個市鎮，位置喺奧布。
Socket 7

Socket 7係一種321個針腳嘅x86 CPU插座。呢種規格嘅插座支援英特爾嘅Pentium處理器，同時相容其他廠商嘅CPU，如Cyrix、AMD等等。

發佈背景
這種規格嘅插座用於取代較早嘅Socket 5。
Socket 7係唯一一種支持如咁多廠商（Intel、Cyrix、AMD等等）CPU嘅插座，以致於成為一種事實嘅工業標準。
Intel為左享有獨佔介面嘅權利，喺之後推出左Slot 1。Intel係放棄呢個平台時嘅最後一款CPU係Pentium MMX 233MHz。
AMD支持呢個平台直到2000年9月，即K6-2+同K6-III，喺一些晶片組支援下甚至能夠喺600MHz下工作。
AMD重擴展左Socket 7，推出左Super Socket 7。
Socket S1

「Socket S1」係AMD嘅行動電腦處理器插座之一，支援Mobile Athlon 64、Mobile Sempron、Turion 64同最新嘅雙核Turion 64 X2系列。呢款插座擁有638針，用以取代行動電腦版本的Socket 754。喺未來或會出現使用Socket S1嘅桌上電腦，一如供Pentium M使用嘅Socket 479，都推出桌上電腦版本。
這款插座支援DDR2記憶體、虛擬化技術同行動型雙核處理器，以便同英特爾嘅Merom系列處理器競爭。
呢款插座、Socket F（伺服器）同埋Socket AM2（桌面），都係AMD嘅新一代CPU插座之一，同時都支援未來採用65納米製程嘅新處理器。
Socket 940

Socket 940係AMD推出專為伺服器而設嘅插座。佢擁有940個接腳，基本上針腳已佈滿整個插座，但有四點〔共八隻腳〕沒接觸以避免誤插。

簡介
Socket 940顧名思義，擁有940個接腳，基本上針腳已佈滿整個插座，但有四點〔共八隻腳〕沒接觸以避免誤插。
剛推出時Socket 940除左伺服器一途外，亦有作為高階AMD Athlon 64 FX系列嘅用途。但由於使用Socket 940嘅處理器必須使用雙管道ECC Registered記憶體，令到組裝電腦嘅整體價格上升。另一方面，Socket 754只使用單管道DDR記憶體，效能又唔夠對手。結果AMD需要推出唔支援ECC Registered，但支援雙管道DDR記憶體嘅Socket 939。而Socket 940亦退作伺服器專用。
由於使用雙管道ECC Registered記憶體，其穩定性同準確度而有所提高。而市場上亦有雙插座、四插座、八插座嘅Socket 940。
Soignolles

Soignolles係法國嘅一個市鎮，位置喺卡爾華多斯。
Socorro Acioli

Socorro Acioli（1975年2月24號—）係巴西作家，擁有巴西文學碩士學位。
Sode, Haute-Garonne

Sode, Haute-Garonne係法國嘅一個市鎮，位置喺奧斯坦尼大區嘅上加龍。
Soirans

Soirans係法國嘅一個市鎮，位置喺黃金丘。
Softmax 函數

Softmax 函數將K個實數嘅向量轉做K個可能結果嘅概率分佈，係 logistic 函數向多維嘅推廣。Softmax 常用喺人工神經網絡度做最尾一個啟動函數，嚟標準化個網絡嘅輸出成為各類輸出嘅概率分佈。

定義
Softmax 函數攞個向量做輸入，當中有K個實數；並將佢標準化做K個概率嘅分佈。呢啲概率同啲輸入實數嘅冪成正比。即係話，應用 softmax 前，個向量入面有啲數可能係負數或大過一，加埋亦可能唔等於一；應用 softmax 後，每個數都會喺呢個間距，而成個向量所有數嘅總和會係一，可以當做概率。輸入數值越大，輸出概率越高。
正式嚟講，softmax 函數（）定義做：
換而言之，softmax 應用標準指數函數落入面K個數，並將佢哋除以呢啲冪嘅和。
廣義上，個指數函數嘅基數b可以係任何b > 0，唔一定要係e。
伊拉克戰爭

伊拉克戰爭係2003年3月20號到2011年12月18號期間美國軍隊同英國軍隊打伊拉克嘅仗。
伊恩麥沙尼

伊恩麥沙尼（Ian McShane，1942年9月29號—）係英國演員，1962年出道，出名作品包括電視劇《無法無天》。
伊戈·澤連斯基

伊戈·阿拿圖列域治·澤連斯基（俄文：Игорь Анатольевич Зеленский，拉丁化：Igor Anatolyevich Zelensky；1969年7月13號—）係俄羅斯芭蕾舞蹈員，普京個女婿。

簡歷
佢做過紐約市芭蕾舞團5年校長。
伊拉克

伊拉克（粵拼：ji1 laai1 hak1），國名伊拉克共和國（阿拉伯話：الجمهورية العراقية 或 العراق，庫爾德話：كۆماری عێراق），係一個響亞洲西南部嘅中東國家，南面接沙地阿拉伯同科威特，北接土耳其，西北有敘利亞，而東面係伊朗，約旦就喺佢西面。伊拉克所處嘅兩河流域，喺歷史上係人類文明發源地之一。
伊拉克盛產石油，係僅次於沙地阿拉伯嘅第二大石油輸出國。2003年英美聯軍入侵伊拉克，又將當時嘅總統薩達姆侯賽因處死，令伊拉克政局混亂，伊拉克和平問題亦成為國際關注焦點。

國名
伊拉克喺西亞底格里斯河同幼發拉底河下游地區，古希臘人叫呢笪地方做美索不達米亞，意思係兩河之間。而伊拉克呢個名，係嚟自阿拉伯話，呢句阿拉伯話又係由中古波斯話嚟，意思係海岸、陡崖、低地。另外亦有一個講法話伊拉克係解「血管」，比喻兩河流域。
最初無一個明確地域話邊忽係伊拉克，伊拉克多數係講而家伊拉克中南部地區，而北部去到伊斯蘭時代就叫做「傑濟拉1」，意思係「島嶼」，呢個稱呼到而家重叫緊。

環境
伊拉克喺美索不達米亞低地海拔45.7米，東北部係扎格羅斯山脈，西南部係阿拉伯高原，屬於沙漠地帶，東南部係波斯灣，屬於沖積平原．湖泊同沼澤為主。
伊拉克北部以亞熱帶地中海式氣候為主，其餘大部份地區屬於熱沙漠氣候，雨量小兼炎熱，一年分兩季，11月至3月係寒季，4月底到10月係暑季，唔濕不過最熱去到攝氏38度以上。而春季時間就好短。
伊拉克中部同南部平均降雨量都係得250毫米，但北部山區就去到1000毫米以上，相差好大。
伊拉克係東西方交通要點，水陸兩路都可以去到南歐、高加索、阿拉伯半島、南亞地區。近年又加上生產石油，所以由古到今都係兵家必爭之地。

簡史
内文：伊拉克史
伊拉克所處嘅兩河流域，亦即係史學家所講嘅美索不達米亞文明。喺歷史上係人類文明發源地之一，公元前4700年就已經出現城邦國家。公元前2000年出現巴比倫王國，之後又有亞述帝國同後巴比倫王國。公元前500年畀波斯吞併之後，就成為波斯帝國屬地。一直到673年，阿拉伯穆斯林軍征服咗成個伊拉克地區，之後穆斯林軍用咗嚟做征服波斯同印度信德同中東地區嘅基地，大批阿拉伯移民搬咗去住，伊拉克因為咁而開始慢慢伊斯蘭化，開始倭馬亞王朝時期。
後來因為伊斯蘭教分裂，先後出現哈里哲派同什葉派，伊拉克係喺呢啲教派分裂嘅衝突入面成為磨心，680年第四任哈里發個仔侯賽因就因為呢啲教派衝突而畀人殺死咗，侯賽因因為死得太轟烈，結果成為什葉派精神支柱，佢死嗰日，即係伊斯蘭教曆元月十日，成為什葉派一個重要節日，而佢死嘅地方卡爾巴拉亦成為伊拉克嘅什葉派聖地。
750年阿巴斯革命，結束咗倭馬亞王朝時期，開始咗阿巴斯王朝，將首都由大馬士革搬咗去巴格達，巴格達成為呢個地區宗教、經濟同好多嘢嘅活動中心。
13世紀蒙古入侵，巴格達淪陷，伊拉克成為蒙古伊兒汗王朝領地。到16世紀又畀奧斯曼帝國佔領。1920年英國喺印度做總部入侵伊拉克，奧斯曼帝國淪陷，伊拉克成為英國委任統治區。不過伊拉克人都唔服英國，經過各種鬥爭之後喺1921年8月伊拉克宣佈獨立，成立伊拉克王國。
1963年2月復興黨政變推翻親蘇政府，無幾耐復興黨就畀人推翻。1968年又發動多次政變，成為伊拉克政權，立憲將伊拉克成為人民民主國家，伊斯蘭教列為國教，實行社會主義，推行世俗化同現代化政策。1979年薩達姆·侯賽因接管政權。
薩達姆執政之後，喺宗教、經濟、政治等各方面大力改革，例如喺宗教上落實世俗化同現代化政策，加強對宗教事務控制。喺經濟上又發展伊拉克天然資源，例如石油，改善咗伊拉克經濟情況。不過，薩達姆·侯賽因為咗要令伊拉克成為中東地區最大嘅強國，加上要實現統一阿拉伯願望，於是對鄰近地區進行侵略，其中以兩伊戰爭同海灣戰爭最受國際社會關注，影響亦最大。兩伊戰爭因為打咗成八年，對伊拉克經濟造成損耗，而海灣戰爭就導致聯合國對伊拉克實施經濟制裁，兩場仗都令伊拉克好傷。
2003年英美聯軍入侵伊拉克，2006年將總統薩達姆·侯賽因處死，令伊拉克境內各種政治同宗教派系鬥爭又轉趨惡劣，目前伊拉克和平問題係國際社會關注焦點。

人口
根據2006年7月統計，伊拉克境內總人口 26,783,383 人。阿拉伯人佔75%、庫爾德人佔20%、其他重有5%土耳其人、亞美尼亞人、亞述人、猶太人、伊朗人。
伊拉克人口最密係南部美索不達米亞平原同水源豐富嘅北部丘陵地，其他地方都係人蹟罕至。

宗教
喺伊斯蘭教傳入伊拉克之前，由於曾經係波斯帝國屬地，所以瑣羅亞斯德教同摩尼教都係主要宗教。另外亦有基督教同猶太教喺度傳播。重有啲游牧部族嘅神靈崇拜。
637年阿拉伯穆斯林軍征服咗成個伊拉克地區之後，伊斯蘭教就慢慢成為伊拉克主要宗教。
而家伊拉克境內有96%人係信伊斯蘭教，其中什葉派佔60%、遜尼派佔40%。根據伊拉克共和國憲法，伊斯蘭教係國教。

政治
伊拉克嘅宗教傳統深厚，宗教同政治之間關係微妙，伊拉克以伊斯蘭教為主，一直以來以什葉派為主流，而伊朗又係以什葉派為主，所以兩國歷史上嘅民族仇恨因為咁而緩和，而且重有好多交流。
但自從伊拉克成為英國委任統治區之後，英國搵咗啲遜尼派嘅人做領導，喺反英浪潮之下形成民族主義思想。1947年黎巴嫩阿拉伯社會復興黨喺伊拉克開咗個分派，除此之外，重先後有人成立咗共產黨、獨立黨同國家民主黨。
雖然伊拉克以什葉派為大多數，但伊拉克共和國立國之後，政治上主導政府永遠係遜尼派話事。復興黨以遜尼派為主，1968年發動政變成為執政政權，實施世俗化同政教分離，其實係想壓抑什葉派現代伊斯蘭主義對政權嘅威脅。走強硬路線嘅薩達姆執政之後，對宗教干預程度更大，於是出現反對派同復興黨作對。反對派中以什葉派為主嘅號召黨最活躍，另外伊拉克北部山區嘅庫爾德人亦係反對力量之一。由於什葉派同伊朗關係密切，亦導致執政嘅復興黨將伊朗當成威脅。
但係由於復興黨經濟改革政策改善咗人民生活，社會上對政府都好少不滿，加上政府對反對派打壓，所以反對派始終唔成氣候。政府對什葉派嘅壓迫亦令號召黨將總部搬咗去伊朗，同時喺英國、黎巴嫩、敘利亞、阿富汗設立分部，曾經發動過好多次針對復興黨政府嘅武裝活動。
海灣戰爭之後，庫爾德人曾經發動大規模起義，伊拉克政府出動直昇機、大炮向以庫爾德人為主嘅伊拉克北部山區進行轟炸，殺咗30萬人。之後好多人要走難去伊朗、敘利亞、巴林、英國、美國同好多歐洲國家。
2003年英美聯軍入侵伊拉克，推翻薩達姆政權。
2005年5月3號，伊拉克過渡政府正式宣誓就職。

經濟
喺魯邁拉油田嘅油火
石油業一直為伊拉克提供達95%外匯收入，原油儲量世界第五名。
1980年代，兩伊戰爭造成巨大戰爭開銷，石油生產線被破壞，伊拉克政府只能依賴緊縮開支同借款，並且拖延還款期。戰爭造成超過1000億美元經濟損失。1988年打完仗就重建返採油同管道設施，石油出口逐步恢復。
但1990年8月時，伊拉克入侵科威特，隨即被國際強權經濟制裁。1991年1月開始波斯灣戰爭再次打擊伊拉克經濟。伊拉克將開支傾斜到軍隊、保安部隊同維穩方面，並無恢復經濟嘅良政。雖然自1996年12月聯合國有個石油換食品計劃，但有限度改善伊拉克平民生活條件。該計劃依賴伊拉克政權以石油交換食物、藥品同基礎設施備件。
1999年12月開始，聯合國安理會准許伊拉克盡能力出口石油以滿足人道救濟需要。石油出口回到戰前75%之水平。不過當中28%被用作聯合國賠償基金同支付聯合國相關管理開支。2001年，全球經濟疲軟令油價下跌，打擊伊拉克國民生產總值。經濟問題直到2003年美軍推翻伊拉克政權後，伊拉克透過同國際石油巨頭合作，拍賣國內油田開採權，從而成功打救呢個石油國家嘅經濟。
伊拉克第納爾

伊拉克第納爾（دينار عراقي）係伊拉克嘅法定貨幣，1932年開始用。
伊拉姆省

伊拉姆省（波斯文：استان ایلام‎）係伊朗一省，首府伊拉姆。
Mureils

Mureils係法國嘅一個市鎮，位置喺德龍。
Muret-et-Crouttes

Muret-et-Crouttes係法國嘅一個市鎮，位置喺埃納。
Muret-le-Château

Muret-le-Château係法國嘅一個市鎮，位置喺阿韋龍。
Murles

Murles係法國嘅一個市鎮，位置喺奧斯坦尼大區嘅埃羅。
Muracciole

Muracciole係法國嘅一個市鎮，位置喺上歌斯嘉。
Murasson

Murasson係法國嘅一個市鎮，位置喺阿韋龍。
Muret

Muret係法國嘅一個市鎮，位置喺奧斯坦尼大區嘅上加龍。
余威

余威（粵拼：jyu4 wai1；1990年8月4號—），係中國男唱作人。佢喺廣西大學畢業。
余叔韶

余叔韶（粵拼：jyu4 suk1 siu4；1922年8月22號—2019年1月12號）係香港一個審判同抗辨律師。

生平
余叔韶嚮香港嘅一個知識份子家庭出世，有廣東台山血統，初時喺屋企自學，後來入讀香港華仁學院。1938年，佢16歲畀香港大學錄取，喺度佢以政府學者嘅身份學習藝術課程。
1941年太平洋戰爭爆發後冇幾耐，佢曾經喺英國海軍情報部門任職，並被任命為中華民國陸軍情報團嘅軍官。喺1945年，香港政府畀佢獎學金，繼續喺英國學習。佢喺1946至1948年間就讀牛津默頓學院，後來通過律師資格考試。
余叔韶失業又冇乜錢之下，焗住揾自己嘅專業。喺十個月內，佢喺林肯律師學院嘅法律圖書館，熟習英國普通法嘅所有「細節」。1949年，佢通過咗英倫同威爾斯嘅律師考試，並喺倫敦短暫噉執業為大狀。
1950，余叔韶去咗馬來亞，喺佢阿叔嘅旭齡及穆律師事務所做嘢。佢好快返到咗香港，1951年成為第一個被任命為英國殖民地政府律師嘅華人。余叔韶嚮1953年辭職，開始私人執業。
余叔韶好快就獲得咗律師嘅良好聲譽，到1960年代中，佢已經成為頂尖嘅刑事律師。喺呢段期間，佢幫助建立咗香港第一間法學院「香港大學法學院」。為此，佢獲得香港大學名譽法學博士學位。
1970年代，余叔韶畀授予香港最高法院嘅法官職位，不過佢拒絕。喺往後十年，佢兩次拒絕類似提議。佢亦拒絕申請成為喺香港、英國同好多其他英聯邦國家引以為傲嘅職位用大律師。
1983年，經過三十年私人執業，余叔韶決定退休。佢係一個自傳作家同故仔講述者，並出版咗兩本回憶錄同古仔。
1994年，余叔韶成為香港律師協會終身會員。
余叔韶係星加坡前首席法官楊邦孝嘅表哥。佢細女嫁咗香港前首席法官訂著洋爵士細仔。
佢嚮2019年1月12號過身。
Ruffey-lès-Beaune

Ruffey-lès-Beaune係法國嘅一個市鎮，位置喺黃金丘。
Rullac-Saint-Cirq

Rullac-Saint-Cirq係法國嘅一個市鎮，位置喺阿韋龍。
Ruffieu

Ruffieu係法國嘅一個市鎮，位置喺安省。
Rugles

Rugles係法國嘅一個市鎮，位置喺厄爾。
Rumesnil

Rumesnil係法國嘅一個市鎮，位置喺卡爾華多斯。
Ruelle-sur-Touvre

Ruelle-sur-Touvre係法國嘅一個市鎮，位置喺沙藍特。
Rueyres, Lot

Rueyres, Lot係法國嘅一個市鎮，位置喺奧斯坦尼大區嘅洛特。
Ruffey-lès-Echirey

Ruffey-lès-Echirey係法國嘅一個市鎮，位置喺黃金丘。
Pranzac

Pranzac係法國嘅一個市鎮，位置喺沙藍特。
Prads-Haute-Bléone

Prads-Haute-Bléone係法國嘅一個市鎮，位置喺上普羅旺斯阿爾卑斯。
Prasville

Prasville係法國嘅一個市鎮，位置喺中央-盧華爾山谷嘅厄爾-盧華。
Prato-di-Giovellina

Prato-di-Giovellina係法國嘅一個市鎮，位置喺上歌斯嘉。
Prats-de-Carlux

Prats-de-Carlux係法國嘅一個市鎮，位置喺多多涅。
Pranles

Pranles係法國嘅一個市鎮，位置喺阿爾代什。
Prat-Bonrepaux

Prat-Bonrepaux係法國嘅一個市鎮，位置喺阿列日。
Prats-du-Périgord

Prats-du-Périgord係法國嘅一個市鎮，位置喺多多涅。
Running Man

《Running Man》（韓文：런닝맨）係韓國SBS電視台《Good Sunday》入面二部嘅綜藝節目，2010年7月11號啟播。響2017年正式成為獨立節目，由《Good Sunday》分拆出嚟。
初期主持人包括劉在錫、池錫辰、金鐘國、Gary、河東勳、李光洙同埋宋仲基，後來陸續加入宋智孝、Lizzy，但宋仲基、Lizzy同Gary都中途退出。響2017年，全昭旻同梁世燦加入。去到2021年，李光洙退出。
初期嘅遊戲設定係嘉賓同班主持被鎖喺韓國地標進行遊戲，並要喺佢開始營業前逃出，經過幾輪遊戲後，最後輸咗嘅成員會被安排喺人來人往嘅地點接受尷尬嘅懲罰。2011年5月以後，取消畀輸家嘅懲罰，唔定期畀勝出者獎品，遊戲方式亦改為先去各地方進行任務，由勝出嘅成員或隊伍獲得對最終任務有利嘅提示或權力。而遊戲中最精彩嘅部份就屬緊張刺激嘅撕名牌戰。
Rust

Rust係由Mozilla主導開發嘅通用、編譯型程式語言。設計準則係「安全、並行、實用」，行到函數式、並行式、程序式同埋物件導向嘅程式設計風格。

生態系統
除咗編譯器同埋標準庫，Rust生態系統仲包括用喺軟件開發嘅額外組件。官方推薦用Rustup，一個Rust工具鏈安裝程序嚟管理呢啲組件。

Cargo
Cargo係Rust嘅軟件包管理器，用嚟下載同構建依賴關係。Cargo仲做咗Clippy同其他Rust組件嘅封裝器。佢要求項目遵循一定嘅目錄結構。
Cargo.toml文件指定咗項目所需嘅依賴同版本嘅要求，話畀Cargo知邊啲版本嘅依賴關係同嗰個包兼容。Cargo預設喺crates.io入面獲取依賴，但Git倉庫同埋本地文件系統入面嘅包都可以作為依賴。
Rusio

Rusio係法國嘅一個市鎮，位置喺上歌斯嘉。
Rutali

Rutali係法國嘅一個市鎮，位置喺上歌斯嘉。
Ruoms

Ruoms係法國嘅一個市鎮，位置喺阿爾代什。
Rush Limbaugh

勒殊 哈德遜 林堡三世（英文：Rush Hudson Limbaugh III、1951年1月12號—）係美國電台主持人兼記者、作家，自由主義運動者、評論人、諷刺人。
Rustiques

Rustiques係法國嘅一個市鎮，位置喺奧德。
Voillans

Voillans係法國嘅一個市鎮，位置喺杜。
Voigny

Voigny係法國嘅一個市鎮，位置喺奧布。
Voires

Voires係法國嘅一個市鎮，位置喺杜。
Voiscreville

Voiscreville係法國嘅一個市鎮，位置喺厄爾。
Vogüé

Vogüé係法國嘅一個市鎮，位置喺阿爾代什。
Vocance

Vocance係法國嘅一個市鎮，位置喺阿爾代什。
Voharies

Voharies係法國嘅一個市鎮，位置喺埃納。
Volx

Volx係法國嘅一個市鎮，位置喺上普羅旺斯阿爾卑斯。
Volonne

Volonne係法國嘅一個市鎮，位置喺上普羅旺斯阿爾卑斯。
Volvent

Volvent係法國嘅一個市鎮，位置喺德龍。
Voissay

Voissay係法國嘅一個市鎮，位置喺濱海沙藍特。
Volgren

Volgren Australia Pty Ltd係澳洲一間巴士車身製造廠。
Volgren由富豪同埋澳洲巴士營運商Grenda Corporation喺1977年成立，原本係專為富豪巴士出車身，1987年起為所有牌子嘅巴士出車身。Volgren曾經一度係Grenda Corporation嘅附屬公司，2011年擁有Grenda Corporation嘅Grenda家族將Grenda Corporation賣走，而Volgren大部分股權亦賣咗畀Marcopolo S.A.，Grenda家族改為持有少部分Volgren股權。
Volgren巴士車身亦有出口去紐西蘭同埋東南亞等地，而佢亦有出車身散件畀人嵌。